Bakeriet Frugård

Dansekveld m/ Torleiv Agdestein, Per Øystein Kannelønning, Odd Tollaksvik, Endre Olsen, Roald Kaldestad og Martin Hystad
2025-01-24 19:00 - 23:00 (Europe/Oslo) | Arena, Borggata 20, Stord, 5417, Norway
Dørene opnar kl 19Spelestart kl 20

Inspirert av samtaleserien «Då rocken kom til Sunnhordland» fann Per Øystein Kannelønning, Odd Tollaksvik, Endre Olsen og Roald Kaldestad ut at dette var såpass kjekt at dei måtte spela meir, og no er dei for andre gong klare til å fylle Arena med god dansemusikk frå 50-70-talet. Denne gongen har dei med seg Torleiv Agdestein på song piano, og Martin Hystad på trommer!
Me ryddar plass til dansegolv, så her blir det nett som i Samhald, Turnhallen eller Samfunnshuset i dansens glansdagar. Vel møtt!

GAPMINDER
2025-01-25 19:00 - 21:30 | Arena, Borggata 20, Stord, 5417, Norway
Dørene opnar: kl 19.00Konsertstart: kl 20.00

GAPMINDER held sin første Stordkonsert på Arena, laurdag 25. januar, 2025!
Bandet har medlemmar frå Stord og Haugesund, og gav nyleg ut sitt andre album «Elements» på Spotify og vinyl.
Gapminder har eksistert sidan 2008, og debutalbumet «Haematoma» kom ut i 2021. Bandet fekk svært gode tilbakemeldingar etter ein utseld platesleppkonsert i Haugesund tidlegare i haust.
Musikkstilen vert karakterisert som filmatisk, ambient, progressiv post-rock. Forfattarane Lars Ove Seljestad og Gunnar Lunde er viktige inspirasjonskjelder for bandet. Tekstar og stemmer av desse vert nytta i musikken på «Elements».
Bandet har også sjølv laga filmar til låtane. Desse vert vist på storskjerm under konserten.
Med seg på scenen har dei Sandra Lindwall og Rebecca Hammersland på vokal.

GAPMINDER:
Jørgen Hammersland – gitar og pianoTrond Holm – gitarTorfinn Sirnes – gitarLars M. Kvinge – bassMats Moe – trommerSandra Lindwall – vokalRebecca Hammersland – vokal

Valentourettes speller Jokke
2025-02-01 20:00 - 23:00 | Arena, Borggata 20, Stord, 5417, Norway
Dørene opnar kl 20
Spelestart kl 21
Det er ei stor glede å ønske Valentourettes velkommen tilbake til Arena!
Medlemmene i gruppa har bakgrunn frå både Jokke & Valentinerne og Jokke Med Tourettes, og som bandnavnet indikerer er dette ei samanslåing av desse to. Med Petter Pogo på bass, Runar «Kula» Johannessen på trommer og sjølvaste Petter Baarli på gitar utgjer dei en kraftpakke med lang fartstid og solid erfaring med materialet. Tarjei Foshaug har vore vokalist sidan 2006, og leverer Joachim Nielsen sine songar med ekte innlevelse, og har markert seg som ein drivande frontfigur. I 2022 passerte Valentourettes 600 konserter, dei har spelt for fulle hus frå Longyearbyen til Flekkefjord, til stormande jubel og stor glede, både for de som rakk å oppleve Jokke då han var blant oss, og dei som har måtta nøye seg med platene.

Open Arena m/ Frio / Tempo Vicino / Akselerer
2025-02-08 18:00 - 21:00 | Arena, Borggata 20, Stord, 5417, Norway
Open Arena presenterer tre lovande ungdomsband med base i Haugesund, på Stord og Os!
Frio er eit rockeband frå Haugesund/Karmøy. Bandet har spelt saman siden 2021, og har skreve ei rekke originale låtar. Dei har ambisjonar om å komme langt, og ønsker å skape gode vibes med musikken sin. Bandet spelte på landsfinalen i UKM i Bodø 2024, og vant Haugalandsmesterskapet i pop, rock & hiphop i 2023. 21. November 2024 slapp dei sin debutsingel «Lost» og er klare for nye opplevingar!
Tempo Vicino består av trommis Niklas, gitar/ vokalist Johannes, gitarist Andreas og bassist Jonas. Dei er 17 og 18 år gamle, glade i rock og likar å eksperimentere med alternative muligheter i musikken.
Bandet Akselerer debuterte som «Matrise» hausten 2024 og består av Tuva Sundal (bassgitar), Sunniva Dalland (gitar), Eva Tesdal (gitar) Phatreenan Rattanapongporn «aka. Anda» (vokal, keyboard)
Open Arena er eit samarbeid mellom Bakeriet Frugård, Trymmen sin rullekonto og Stord Rulleklubb.
– FRI ALDERSGRENSE-

Sigvart Dagsland
2025-02-15 19:00 - 21:30 | Arena, Borggata 20, Stord, 5417, Norway
Ein konsert med Sigvart Dagsland er ei unik oppleving, og eit møte med ein artist som beherskar publikumsrommet til fulle. Med sin totale tilstadeværelse, og si uovertrufne stemme, tar han lyttaren med seg frå det sårbare menneskelege, til kraftfulle stemningar og vokalprestasjonar. Alltid med eit skrått, og tidvis gapskrattande, blikk på livets mange fasettar. Alltid med djup respekt for dei band som bind artist og publikum,forteljar og lyttar saman.
I bagasjen denne gongen har han med seg nye låtar, eldre låtar og steingamle låtar, og med seg på scenen har han, forutan seg sjølv på song og flygel, Torjus Vierli på keyboards & kor og Jango Nilsen på trommer & kor.

Improteater med Småsceneri!
2025-02-21 20:00 - 23:00 | Arena, Borggata 20, Stord, 5417, Norway
Improteater med Småsceneri i Den Blå Time.
Humor. Teater. Musikk. Latter. Velkomen!
Showstart 21:00.
Kontakt Bakeriet Frugård om ein vil eta før forestilling (TLF 53410534 / epost: frugaard@frugaard.no)

Odd Nordstoga
2025-03-01 17:30 - 20:00 | Arena, Borggata 20, Stord, 5417, Norway
Dørene opnar 17.30
Spelestart 18.30
Spelemann Odd Nordstoga er tilbake!
Etter to år «Langt heimafrå» med Ingebjørg Bratland og med den ganske så ferske boka Spelemann i bakspegelen er Odd Nordstoga tilbake på scena for ein soloturné våren 2025.
Boka Spelemann, som kom ut til strålande kritikkar i haust, tok for seg det som har forma musikaren Odd og songane hans. På denne konserten er det songane sjølv som skal få merksemda. Nye og gamle, melankolske og glade. Men ei og anna historie fra boka kjem også til å få vera med å setje farge på kvelden. Odd Nordstoga, aleine på scena med trekkspelet, gitaren og sine musikalske forteljingar.
Vel møtt!

Odd Nordstoga - ekstrakonsert!
2025-03-01 20:30 - 23:00 | Arena, Borggata 20, Stord, 5417, Norway
Dørene opnar 20.0o
Spelestart 21.00
Spelemann Odd Nordstoga er tilbake!
Etter to år «Langt heimafrå» med Ingebjørg Bratland og med den ganske så ferske boka Spelemann i bakspegelen er Odd Nordstoga tilbake på scena for ein soloturné våren 2025.
Boka Spelemann, som kom ut til strålande kritikkar i haust, tok for seg det som har forma musikaren Odd og songane hans. På denne konserten er det songane sjølv som skal få merksemda. Nye og gamle, melankolske og glade. Men ei og anna historie fra boka kjem også til å få vera med å setje farge på kvelden. Odd Nordstoga, aleine på scena med trekkspelet, gitaren og sine musikalske forteljingar.
Vel møtt!

Open Arena m/ TOBIAS STEN. Support: Epilogue
2025-03-07 17:30 - 19:00 | Arena, Borggata 20, Stord, 5417, Norway
Tobias Sten frå Stord har pusta countrymusikk sidan han var liten, og starta sitt eige countryband allereie som 12-åring. Tobias lener seg mot singer-songwriter-sida av countrymusikken, og hentar inspirasjon frå Zach Bryan, Jason Isbell og Watchhouse.
Med sine personlege tekstar om oppvekst på bygda, og sterk formidlingsevne, er Tobias eit friskt pust i norsk musikk som gir den yngre generasjonen ei røyst på stordamål i countrymusikken. Han har alt markert seg som ein artist å følgje, og mange ser fram til kva han vil bringe til countrymusikkens i åra som kjem.
Som oppvarming får me det svært lovande Stodbandet Epilogue. Bandet består av Elliot Sönnerlid (vokal/gitar), Rasmus Nybø Kaldestad (vokal/gitar), Annaleah Tveita (bass og Asbjørn J. Raunholm (trommer), Dei spelar sjølvkomponert musikk i indielandskapet.
Arrangementet er eit samarbeid mellom 100dagar og Open Arena.
Obs! Fri aldersgrense. (alkoholfritt)

100 Dagar 2025
2025-03-08 18:00 - 23:30 | Arena, Borggata 20, Stord, 5417, Norway
7. – 8. mars får du oppleve den beste nye musikken frå sør- og vestlandet i tillegg til interessante seminar for festival- og arrangørbransjen.
100 DAGAR er Noregs minste og trivelegaste musikkbransjefestival og er i 2025 i sin 17. utgåve. Som vanleg på Arena og Den Blå Time i Bakeriet Frugård på Stord.

Jon Hjørnevik m/ Dagfinn Iversen
2025-03-14 19:00 - 21:30 | Arena, Borggata 20, Stord, 5417, Norway
Dørene opnar kl 19Spelestart kl 20

Forfattar, komikar og diktar Jon Hjørnevik, pluss Dagfinn Iversen og gitaren hans, er endeleg på plass i Arena!
Jon Hjørnevik er dessverre frå Voss. Etter nokre hektiske morgontimar den 14.04.70 kunne jordmor Magnhild Undeland og mor hans ønskje Hjørnevik – heretter kalla forfattaren – velkommen til Voss fylkessjukehus. Far kunne ikkje vere til stades under fødselen. Det var ikkje vanleg den gongen at barnefaren var det. Forfattaren vaks opp under knallharde kår frå første dag. Det vart ein kamp der forfattaren tidleg viste seg å ikkje riktig strekke til. Han var svak i langrenn, svak i fotball og usikker i sitt møte med det motsette kjønn.
Det har likevel ikkje stått på innsatsen til forfattaren gjennom oppvekst, studietid og arbeidsliv. Men han har liksom aldri funne sjelero i noko der ute. Dette toppa seg då forfattaren sommaren 1999 vart tilsett som revisor i Kommunerevisjonen i Oslo. Han gjekk raskt inn i ein lang depresjon, som har sett djupe spor i forfattarskapen.
Forfattaren stakk frå sin revisorpost etter eit lite oppløftande år, og reiste verda rundt for å finne seg sjølv. Det gjorde han ikkje, og jula 2000 vart han tilsett som julenisse på Kløverhuset i Bergen. På same tid spela han kabaret saman med bestemora og ein sveitt kompis. Kabareten bar same namn som den første diktsamlinga hans, I ein sofa frå Korea, som på mange måtar oppsummerer eit turbulent og hardt forfattarliv.
Deretter har det vorte fleire diktsamlingar og halsbrekkande diktsamlingar: I ein sofa frå Koera, Den vanskelege andreboka, Shortsen til far min, Mor mi står i glaset, Flukta frå rekkehuset og Heimekontor i gravferda.

Queen Tribute. 10-årsjubileum!
2025-03-21 20:00 - 23:00 | Arena, Borggata 20, Stord, 5417, Norway
Bli med på Queen Tribute Show i Arena!
Du får servert dei største låtane, og endå fleire. Her er det allsonggaranti!
Sunnhordland sin meldar skildra det slik: «Med eit scenetilvære nesten skremmande likt Freddie Mercury sitt, var det ikkje vanskeleg å la seg riva med. Rått og intenst i blikket, scenevand og sikker i alt han leverte, både dramaturgisk og vokalt. Bandet holdt heller ikkje tilbake, og saman spelte dei kvarandre betre og gjorde underhaldningsverdien endå større.»
Ole André Westerheim: song.
Roald Kaldestad og Severin Vik: gitarar
Mathias Steffensen: bass
Martin Raev: keyboard
Alf Erik Fylkesnes: trommer

Vårkonsert med Stord Musikklag
2025-03-22 13:30 - 15:30 | Arena, Borggata 20, Stord, 5417, Norway
Dørene opnar; kl 13.30
Spelestart: kl 14.00
Stord musikklag er Stords eige janitsjarorkester – og spelar alt frå klassisk korpsmusikk til lettare underhaldningsmusikk. Denne ettermiddagen vil me hylla våren – og presentera musikk som får vinterdepresjonen og tungsinnet til forlata den mest standhaftige!
Ta med vener og kjende til Arena for god underhaldning!

PUBKOR I ARENA
2025-03-27 18:00 - 21:00 | Arena, Borggata 20, Stord, 5417, Norway
Dørene opnar kl 18
Start: kl 19
No kjem endeleg Pubkor til Stord! Torsdag 27. mars ynskjer me å samle vener, naboar, kollegaer og songglade i Arena, til ein kveld med musikk, latter og fleirstemt allsong.
KVA ER PUBKOR? Konseptet er enkelt; me lærer oss ein låt på ein kveld, og du treng ikkje ha noko kjennskap til korsong på førehand. Ingen forpliktingar, ingen opptaksprøve – berre herleg song!
Dørene opnar kl. 18:00, øvinga startar kl. 19:00 og varer i ca. to timar.
Kva for ein song me skal lære oss er hemmeleg fram til øvinga startar, men det vil vere ein poplåt som er kjend for dei aller fleste, og teksten vil bli vist på storskjerm. Baren er sjølvsagt open heile kvelden!
Alle er velkomne, uavhengig av bakgrunn, alder (18+), nivå eller talent. Kvelden vert arrangert av Songlaget Stordabuen, og øvinga vert leia av Torleiv Agdestein, som har vore vår faste dirigent sidan 2011. Du vil bli overraska over kor bra han får det heile til å låte på slutten av kvelden! Velkommen til ein sosial og kjekk kveld!

Dag Sørås og Hans Magne Skard
2025-03-28 18:00 - 20:30 | Arena, Borggata 20, Stord, 5417, Norway
Dørene opnar kl 18
Showstart kl 19
Dag Sørås og Hans Magne Skard kjem til Arena for å gjere standup.
Det blir ein kveld med «humorspark» i alle retningar når Dag og Hans Magne fyrer laus med sitt nyaste materiale.
Skard er ein standup-komikar og sosionom frå Sveio. Han har drive med standup i over ti år, og hadde stor suksess med sitt første soloshow, «Rett i penalet», på Nieu Scene i Oslo, og på turné ellers i landet. Hans Magne har du kanskje sett på «Ikke lov å le på hytta» eller høyrt i podcasten «Skuddsikker fest». Han er kjent for si evne til å kombinere humor med refleksjon over livets store spørsmål – med ein god dose absurditet og tull!

INGENTING
2025-03-29 21:00 - 23:30 | Arena, Borggata 20, Stord, 5417, Norway
Dørene opnar: 21.00
Konsertstart: 22.00
Det legendariske rockebandet Ingenting blei starta på Austrått i Sandnes allereie i 1989. Bandet held stadig koken, og det skjer svært mykje spennande rundt dei.
Det er tydelige tegn på at ei ny «Ingenting-bølge» er i ferd med å bygge seg opp blant yngre generasjonar, i tillegg til den allereie trufaste fanskaren gjennom snart 35 år.
Publikum elsker dei! Mykje takka vera at dei er eit særdeles velspelande liveband, som aldri gir seg.

Ingenting spelar for fulle hus gong på gong, og allsongen og festhumøret er 100% garantert. Dei leverer alltid klassikarar som «Liden», «Hiv-positiv», «Gje faen i det» og «Salg i dag».

Vel møtt på konsert!

Open Arena. Øystein Greni presenterer Bigbang solo + support
2025-04-05 16:30 - 18:30 | Arena, Borggata 20, Stord, 5417, Norway
Øystein Greni tar det eit par hakk ned og presenterer Bigbang i soloformat, og med fri aldersgrense!
Etter ei lang karriere som bandleiar og låtskrivar har Greni ein låtkatalog som er få forunt, fylt med låtar og gitarriff som vil leve evig i norsk musikk. Bli med på ein intim kveld der du får oppleve mange av Bigbangs klassikarar i eit nært og akustisk format.
Open Arena presenterer som vanleg også lokale talent, og denne gongen får me høyra Johanne Rolfsnes og Veslemøy Helland + Polina, Evelina og Bella

Øystein Greni presenterer Bigbang solo
2025-04-05 20:00 - 22:30 | Arena, Borggata 20, Stord, 5417, Norway
I kjølvatnet av Bigbangs nye album «Le Californie» og mellom to travle festivalsomrar, tar Øystein Greni det heile eit par hakk ned og presenterer Bigbang i soloformat.
Etter ei lang karriere som bandleiar og låtskrivar har Greni ein låtkatalog som er få forunt, fylt med låtar og gitarriff som vil leve evig i norsk musikk. Bli med på ein intim kveld der du får oppleve mange av Bigbangs klassikarar i eit nært og akustisk format.

Country Music Fest
2025-04-26 17:00 - 2025-04-27 03:00 | Arena, Borggata 20, Stord, 5417, Norway
Robert og Richard Alsaker samarbeider med Bakeriet Frugård om å lokka både amerikanske og norske countryartistar til Arena for å underhalda oss. Seks artistar av ypperste klasse. Dette kan du ikkje gå glipp av, så er du klar?

Lineup:– Daniel Borge og Hilde Iren Borge m/ fullt band– Kayley Bishop (US)– Jason Nix (US)– Nuke Bushner (US)– Magnus Bokn

Martha & Co på øyo
2025-05-23 17:30 - 19:00 | Sommarteltet, Borggata 20, Stord, 5417, Norway
Me på Bakeriet Frugård har jobba i to år med å få tak i Martha Leivestad, og fredag 23. mai kjem ho endeleg til Sommarteltet med forestillinga Martha & Co på øyo. Martha burde vel vera kjent for dei aller fleste gjennom sine mange suksessar på NRK, VGTV og Podme. Blant anna Høvla Øve, Skål, Martha!, 4ETG og Martha blir rik. I 2021 vant ho Årets morsomste på TV under Humorprisen.
Med seg på scenen har ho Galvan Mehidi og Eirik Krokås.
Galvan har lang fartstid som regissør, skodespelar og programleiar. For berre få år sidan tok han steget inn i standup, og han har raskt blitt ein av dei mest aktive komikarane i landet. For tida er han aktuell både med soloforestillinga Et takkebrev til Saddam, og Misforstå meg rett saman med Martha Leivestad, på NRK radio.
Krokås debuterte som komikar i 2012, og har på kort tid utvikla seg til å bli ein allsidig og morsom standup’ar som framkallar latterbrøl over heile landet. Humoren til Eirik er ofte personleg og sjølvironisk. Med gode observasjonar og herleg formidlingsevne treff han eit breitt publikum i alle aldrar.
Det er berre å gle seg!

Stord Rock m/ De Stressless, Thermoztat og Rescue
2025-05-24 19:00 - 23:00 | Sommarteltet, Borggata 20, Stord, 5417, Norway
Dørene opnar kl 19
Spelestart kl 20
«Mimrekveld med høg allsongfaktor» var oppsummeringa i Bladet Sunnhordland då ‘70- og ‘80-talsheltane i Thermoztat og De Stressless samlast på scenen i Arena for ni år sidan. 24. mai står dei to banda på scenen igjen, i Sommarteltet på torget, og denne gongen får me i tillegg eit kjærkome gjenhøyr med Terje Thoresen, Kjell Einar *Kjadd» Tverderøy, Svein Inge Midttun og Edvin Løkhammer i Rescue Dette blir ein ønskereprise, både for fans og utøvarar, og me kan garantera godstemning!

Fitjarrevyen goes Vikjo III
2025-05-30 19:00 - 22:30, 2025-05-31 19:00 - 22:30, 2025-06-13 19:00 - 22:30, 2025-06-14 19:00 - 22:30 | Sommarteltet, Borggata 20, Stord, 5417, Norway
Dørene opnar kl 19
Spelestart kl 20

Fitjarrevyen er blitt eit begrep, og i sommar inntar revygjengen igjen Sommarteltet på Vikjo med berre godbitar og full allsong!
Gjengen trekte tre fulle hus i fjor, på ei helg, og er klare igjen, og klinkar til med to helger denne gongen. Det er bortimot ein heilt ny revy som blir servert, der det meste er henta frå tidlegare sommarrevyar på Fitjar. Men me følger jo med på vår nabokommune, eller naboby, og er sjølvsagt oppdaterte på kva som skjer. Dette blir også formidla frå scenen gjennom fleire heilt nye nummer. Og… I ÅR BLIR DET FULL ALLSONG I TILLEGG !!
Bergesen har sjølvsagt med seg Fitjarbuen og mykje anna, Terje Træet er i storform, og tar pulsen på det som rører seg, og det folk er opptatt av. Med på laget er ein som verkeleg vil sette farge og fart på forestillinga – Jan Rune Holdhus, for mange mest kjent som June Kommune. Jan Rune har vore med på Fitjarrevyen i mange år, og er ein mester i å ta lokale karakterar. Verkeleg eit multitalent! Drag, karakterer, stand up og fantastisk songar. Den karen har alt.
Med oss er også juvelen frå Karmøy. Britt-Synnøve Johansen. Kanskje ei av norges beste songstemmer. Ho har vore med oss på fire revyar på Fitjar. Fantastisk revyskuespelar som verkeleg tar karakterane på kornet. Ny i staben i år er også ein me har hatt med oss på tre sommerrevyer på Fitjar – Frank Robert Andreassen. Sett på tv som «han X-tra fyren». Ein glimrande songer og skuespelar som også vil lede an i allsongen. Gjesteartistar vil også dukke opp på allsongen innimellom.
Teamet som kjem til Vikjo er berre å gle seg til. Det blir det beste som er servert frå ein revyscene nokon gong på Stordøya ! I all beskjedenhet. Ta turen. Her er det lattergaranti! Svein Ragnar Myklebust med fullt band sørger for stødig komp, så alt er i dei aller beste hender. Me håpar å sjå deg i teltet. Dette blir rett og slett ein magisk kveld.

Rein Underhaldning
2025-06-20 19:00 - 22:30 | Sommarteltet, Borggata 20, Stord, 5417, Norway
Dørene opnar kl 19
Spelestart kl 20
Rein Underhaldning er eit band der alle musikarane har tilknyting til Stord. Føremålet er alltid å presentere god musikk i eigne arrangement, og med høg kvalitet. Bandet vart starta i 2000, og har sidan starten spelt ei rekke konsertar både på Stord og i distriktet. Garanti: God stemning!
Margrete Skorpen og Gisle Alsaker – vokal
Jørn Olav Myhre – bass
Jan Evald Kleppe – trommer
Erik Halvorsen – tangentar
Jonas Selås Olsen – gitar
Geir Lund – trompet
Jan Kåre Hystad – saxofon
Pål Roseth – trombone

Marius & Farius
2025-06-21 19:00 - 22:30, 2025-06-27 19:00 - 22:30 | Sommarteltet, Borggata 20, Stord, 5417, Norway
Dørene opnar kl 19
Spelestart kl 20
Far-sønn-duoen Marius & Farius er klare for å skape magi igjen når dei inntar Sommerteltet på Stord i juni – denne gongen blir det satt opp heile tre konsertar! Etter to år med utsolgte telt, er dei tilbake for å begeistre sitt trufaste publikum. Med eit unikt samspel, ekte speleglede og ein sjarm som treffer midt i hjartet, har Marius & Farius blitt eit av dei mest ettertrakta namna i Sunnhordlandsregionen. Dei fyller hus og hjarte overalt dei speler – og denne gongen blir garantert ikkje eit unntak. Publikum kan glede seg til ei uforgløymeleg stemning med både allsang og dans, der favorittlåtane kjem som perler på ei snor. Det er ikkje utan grunn at Sommerteltet har vore fylt til randen dei siste åra – dette er ekte speleglede som løfter taket! Sikre deg billettar no før det er for seint – desse tre kveldane kjem til å bli heilt spesielle, og du vil ikkje gå glipp av festen!

Marius & Farius
2025-06-28 19:00 - 22:30 | Sommarteltet, Borggata 20, Stord, 5417, Norway
Dørene opnar kl 19
Spelestart kl 20
Far-sønn-duoen Marius&Farius er klare for å skape magi igjen når dei inntar Sommerteltet på Stord i juni – denne gongen blir det satt opp heile tre konsertar! Etter to år med utsolgte telt, er dei tilbake for å begeistre sitt trufaste publikum. Med eit unikt samspel, ekte speleglede og ein sjarm som treffer midt i hjartet, har Marius & Farius blitt eit av dei mest ettertrakta namna i Sunnhordlandsregionen. Dei fyller hus og hjarte overalt dei speler – og denne gongen blir garantert ikkje eit unntak. Publikum kan glede seg til ei uforgløymeleg stemning med både allsang og dans, der favorittlåtane kjem som perler på ei snor. Det er ikkje utan grunn at Sommerteltet har vore fylt til randen dei siste åra – dette er ekte speleglede som løfter taket! Sikre deg billettar no før det er for seint – desse tre kveldane kjem til å bli heilt spesielle, og du vil ikkje gå glipp av festen!
